Ég sá í sjónvarpinu nokkra menn , þétta á velli , ganga inn kirkjugólf í Grafarvogi . Manni er nú farið að detta í hug hvort gerist á undan að forsetinn fær sér nýja þjóð eða þjóðin nýjan forseta . Víst er að hann er að ganga frá forsetaembættinu sem þjóðarembætti enda virðist hann vera orðinn einhvers konar kynnir eða veislustjóri í sirkus nýja íslenska valdsins . En aftur í messuna . Presturinn rétti þeim eitthvað sem gat líkst bita . " Og eftir þann bita fór Satan inn í hann . " Þetta er að verða geðslegt , eða hitt þó heldur . Fyrst er þeim tryggður fákeppnisaðgangur á Alþingi að okkur sem þurfum á nauðsynjum og tryggingum að halda með því að götótt lög um samkeppnishömlur og eftirlit eru sett . Svo kaupa þeir upp fjölmiðlana til að geta séð okkur fyrir andlegu fóðri , afþreyingunni stjórna þeir og kaupa , forsetann virðast þeir hafa eignast fyrir smotterí og nú er það kirkjan . Þarf maður virkilega að segja sig úr sambandi við þetta þjóðfélag til að losna við þess lágkúru ? Þarf ég að hætta að versla í Bónus eða hjá VÍS ? Hver er þín skoðun Ögmundur ? Hvar er nú þín handleiðsla ? Eða er Júdas Símon Ískaríot kannski í öllum , líka okkur konunum ? Kveðja , Ólína Sæl Ólína og þakka þér fyrir bréfið . Sannast sagna hef ég saknað þess að heyra ekki frá þér í nokkuð langan tíma . Mér varð svipað innanbrjósts og þér Ólína þegar sjónvarpsfréttamenn leiddu okkur inn í Grafarholtskirkju að fylgjast með helgiathöfninni þar . Ég ætla að svara þessum vangaveltum þínum og spurningum betur hér á síðunni á morgun . Með kveðju , Ögmundur